PATVIRTINTA

 Vilniaus rajono savivaldybės

 administracijos direktoriaus

 2024 m. balandžio 16 d.

 įsakymu Nr. A27(1)-419

 Priedas Nr. 9

**Vilniaus rajono savivaldybės administracijos Marijampolio seniūnijos**

**2024 m. veiklos planas**

1. **Vilniaus rajono savivaldybės administracijos Marijampolio seniūnijos aplinka.**

 1.1. Seniūnijos plotas, miestelių, kaimų trumpa charakteristika.

Marijampolio seniūnija, kurios centras yra Marijampolio kaimas, įsikūręs šalia Lietuvos sostinės Vilniaus. Jis yra pietinėje Vilniaus rajono dalyje, nutolęs nuo sostinės 18 km. Seniūnija ribojasi su Rudaminos, Juodšilių, Pagirių, Rukainių seniūnijomis, Šalčininkų rajono - Jašiūnų bei Turgelių seniūnijomis. **Seniūnijos teritorijos plotas: 12467 ha**, iš jų 6758 ha užima žemės ūkio naudmenos, apie 5709 ha miškai, vandenys ir kitos paskirties plotai. **Seniūnijoje yra 36 kaimai**, didesni iš jų: Marijampolis (855 gyv.), Kalveliai (576 gyv.), parapijos centras Parudaminys (424 gyv.), Terešiškės (319 gyv.), Rakonys (280 gyv.).

 1.2. Seniūnijos gyventojai (einamųjų metu sausio 1 d. duomenimis).

Einamųjų metų sausio 1 d. duomenimis seniūnijoje gyvena apie 4000 gyventojų, gyventojų registro tarnybos duomenimis deklaravusių gyvenamąją vietą gyventojų skaičius – 3879, iš kurių 71 gyventojai yra įtraukti į gyvenamosios vietos nedeklaravusių asmenų apskaitą prie Vilniaus rajono savivaldybės, bet faktiškai gyvenantys Marijampolio seniūnijos teritorijoje.

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 2597 |
| Pensinio amžiaus | 540 |
| Vienišų asmenų | 62 |
| Vienišų nusenusių | 76 |
| Daugiau nei 65 m. amžiaus | 540 |
| Suaugusiųjų neįgaliųjų | 118 |
| Vaikų su negalia iki 18 m. | Apie 28 |
| Darbingo amžiaus neįgaliųjų | Apie 58 |
| Socialinę atskirtį patiriančios šeimos | 35 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnija yra suskirstyta į **7 seniūnaitijas.**

|  |  |  |
| --- | --- | --- |
| **Seniūnaitijos pavadinimas** | **Kaimų, priskirtų seniūnaitijai, pavadinimai** | **Seniūnaičio****Vardas Pavardė** |
| Marijampolio  | Marijampolio k., Slabados k.,Žagarės k. | Renata Marcinkevič |
| Kalvelių  | Kalvelių k. | Oksana Pekarskaja |
| Parudaminio  | Parudaminio k. | Alicija Volodkevič |
| Terešiškių   | Terešiškių k., Karužiškių k., Girininkų k., Baboniškių vs., Arliškių vs., Benkartų vs., Eglinės k., Beržiškių k., Galinių k. | Kristina Gaidulevič  |
| Rakonių    | Rakonių k., Dvarykščių k., Juodžių k., Vilkiškių k., Pamarazių k., | Ronald Bužinski |
| Akmeniškių  | Akmeniškių k., Bagušių k., Galvininkų k., Lopatiškių k., Raguvėlės kaimo dalis, Aklosios k., Pakovarniškių k. | Jelena Šinichovič |
| Piktakonių  | Piktakonių k., Naujųjų Piktakonių k., Zasčiūnų k., Užupėnų k., Mikalinės k., Žaliosios k., Užuglobio k., Migūnų k., Juočikių k., | Kristina Bartosevič  |

Veikia 2 bendruomenės:

* Marijampolio bendruomenė (pirmininkė Janina Grinevič);
* Parudaminio bendruomenė (pirmininkas Pavel Čečiotkin).

Seniūnijos teritorijoje yra 56 sodų bendrijos. (,,Atžalynas-2“, ,,Audra“, ,,Galinė“, ,,Pamiškė“, ,,Kalveliai“, ,,Naujieji Kalveliai“, ir kt.).

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia Vilniaus r. Marijampolio Meilės Lukšienės gimnazija lietuvių mokymo kalba (mokosi 231 mokinys), Vilniaus r. Rudaminos Ferdinando Ruščico gimnazijos Marijampolio pradinio ugdymo skyrius lenkų mokymo kalba (mokosi 20 mokinių), Vilniaus r. Marijampolio vaikų lopšelis–darželis lietuvių, lenkų mokymo kalba (lopšelį- darželį lanko 63 vaikai).

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijos teritorijoje veikia Rudaminos kultūros centro Marijampolio skyrius, Marijampolio ambulatorija, Vilniaus miškų urėdijos Šalčininkų regioninio padalinio Parudaminio girininkija, Parudaminio Kristaus Atsimainymo bažnyčia Parudaminio kaime. Veikia Vilniaus rajono centrinės bibliotekos Marijampolio ir Parudaminio skyriai. Bibliotekų lankytojai turi galimybę naudotis kompiuteriais ir nemokamo interneto paslaugomis.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje veikia Parudaminio didžiosios, Terešiškių bei Juodžių kapinės. Taip pat yra ir neveikiančių kapinių Parudaminio, Marijampolio, Zasčiūnų, Lopatiškių, Piktakonių, Akmeniškių, Galinių bei Rakonių kaimuose.

Marijampolio seniūnijai priklauso Rakonių ir Marijampolio paplūdimiai. Marijampolio Meilės Lukšienės gimnazijos mokiniai džiaugiasi naujai įrengtu stadionu.

2021 m. įrengtas Lietuvos tūkstantmečio poilsio parkas Marijampolio kaime, kurio plotas yra 4,8394 ha.

2023 metais atnaujintos ir aptvertos Parudaminio kaimo vaikų žaidimų aikštelė ir Marijampolio kaimo vaikų žaidimų aikštelė su lauko treniruokliais. Kalvelių ir Terešiškių kaimo gyventojai taip pat džiaugiasi 2021 metais įrengtomis vaikų žaidimų aikštelėmis.

Marijampolio kaime Rakonių gatvėje yra pasirašyta 1 sutartis dėl laikinų prekybos nuomos vietų.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia įvairios įmonės, kurių dėka sumažėjo bedarbių skaičius tarp seniūnijos gyventojų. Stambiausios iš jų:

**Marijampolio k.** – UAB „Edvameda“, UAB „Jaroslavo mediena“ užsiimančios medienos perdirbimu, UAB „PVD“ gaminanti plastikinius langus ir duris, UAB „Benisly“, teikianti masinius ir pagal individualius užsakymus siuvimo paslaugas, AFAS, A. Stankevič IĮ parduotuvė, M. Gniliakevič I.Į. teikiančios maisto produktų pardavimo paslaugas. SANDY, UAB „Sidabrinė arfa“ motelis vykdo veiklą šiose srityse: motelis, viešbutis, kavinė-baras-restoranas, pobūvių, banketinių salių nuoma. UAB „Kemperija“ – didžiausia kemperių pardavimo, nuomos bei remonto bendrovė Lietuvoje, MB ,,Pagirių projektai“ - greitas MDF, medienos, faneruotės dažymas, UAB ,,Viptransit“, UAB ,,Trans logistic“, UAB ,,Autransa“, UAB ,,Elasana“ - teikia logistikos paslaugas, UAB ,,Volanus“- teikia transporto paslaugas.

**Parudaminio k.** - A. Zubkovskio IĮ teikianti maisto produktų pardavimo paslaugas, UAB „LIO“ užsiima nekilnojamojo turto nuoma, UAB „Alfasis“ vykdo dėvėtų ir naujų drabužių pardavimą urmu, UAB „Polichroma“ – vykdo pakuočių bei reklaminės produkcijos iš kaširuoto gofrokartono gamybą, teikia didelio formato ofsetinės spaudos, pakuotės projektavimo, pakuotės pavyzdžių gamybos, kaširavimo ir didelio formato kirtimo paslaugas. UAB „Abovo wood“ – vykdo medinių grindų, parketlenčių gamybą ir didmeninę prekybą, UAB ,,Sentonis“- nealkoholinių gėrimų, natūralaus mineralinio vandens, pilstomo į butelius, gamyba.

**Bagušių k.** – UAB ,,Dratoma“ parduotuvė teikianti maisto produktų pardavimo paslaugas.

**Rakonių k.** - UAB ,,Renmista“, RGB ,,Grupė“ užsiima miškininkyste, MB ,,Rakonių dirbtuvės“ teikia technikos remonto paslaugas. UAB ,,Viltara“ parduotuvė teikianti maisto produktų pardavimo paslaugas. Veikia kaimo turizmo sodyba ,,Šilo pasaka“.

**Terešiškių k.** -I. Teličan IĮ parduotuvėteikianti maisto produktų pardavimo paslaugas.

**Kalvelių k.** - UAB ,,Valčiūnai“ parduotuvėteikianti maisto produktų pardavimo paslaugas. MB ,,Vipsodas“ komanda teikia aukštos kokybės vejos įrengimo, laistymo bei kiemo apšvietimo montavimo, pardavimo paslaugas.

**Galinių kaime** veikia kaimo turizmo sodyba „Žalias kampas“.

**Pamarazių kaime** įsikūręs vienintelis Baltijos šalyse tankodromas. Tai gyvas karinis muziejus – karinių pramogų erdvė – unikalios pramogos kiekvienam. Miškingoje vietovėje dažasvydžio bei šratasvydžio žaidimui įrengtos aikštelės.

**Juodžių kaime** veikia ūkininko Donato Pacevičiaus įkurtas Eglučių parkas. Ūkio eglyne žaliuoja daugiau nei 70000 žaliaskarių. Čia auginami kėniai, pušys, paprastosios bei sidabrinės eglutės, kaukaziniai ir dervingieji kėniai.

1. **Vilniaus rajono savivaldybės administracijos Marijampolio seniūnijos vidinė struktūra, valdomi ištekliai.**

2.1. Marijampolio seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės* *administracijos* *Marijampolio seniūnija* siekia: modernizuoti esamus ir plėsti naujus gatvių apšvietimo tinklus, užtikrinti sklandų gyventojų aptarnavimą, prižiūrėti bendrojo naudojimo teritorijų, gatvių, šaligatvių, aikščių valymą, poilsiaviečių priežiūrą, didinti socialiai remtinų asmenų integraciją į visuomenę ir mažinti socialinę atskirtį, aktyvinti kultūrinį, sportinį bei dvasinį gyvenimą, saugoti ir puoselėti istorines vertybes, krašto tradicijas, telkti bendruomenę bendroms akcijoms, renginiams, šventėms bei mažinti bedarbių skaičių seniūnijoje organizuojant laikino pobūdžio teritorijos tvarkymo darbus.

* 1. Seniūnijos vidinė struktūra (darbuotojų skaičius, pareigos).

Seniūnijos personalą sudaro 12,75 etato, dirba 14 darbuotojų, administracinį darbą dirba 8 darbuotojai. Seniūnijos vidinę struktūrą sudaro seniūnas, vyriausioji raštvedė, vyresnioji finansininkė, trys vyresniosios specialistės, vyresnioji socialinio darbo organizatorė, specialistė, valytoja, 2 kiemsargiai, 2 elektrikai ir kapinių prižiūrėtoja.

 2.3. Seniūnijos turtas apskaitomas seniūnijos balanse (apskaitomos lėšos).

Seniūnija tarnyboje naudoja 2 automobilius (Hyundai Santa Fe, 2011 m., Hyundai Tuscon, 2016 m.).

Marijampolio seniūnijos balanse apskaitomas ilgalaikis nekilnojamasis turtas:

* Marijampolio seniūnijos administracinis pastatas 425.39 kv. m. Liepų g. 24, Marijampolio k.;
* 1-no kambario butas Dvaro g. 4-3, Marijampolio k.;
* 3-jų kambarių butas Liepų g. 20-11, Marijampolio k.;
* 1-no kambario socialinio būsto butas E. Venckovičiaus g. 63-3, Dvarykščių k.;
* 1-no kambario socialinio būsto butas E. Fedorovič g. 1-2, Rakonių k.;
* 1-no kambario butas E. Venckovičiaus g. 36-1, Rakonių k.;
* 2-jų kambarių butas E. Venckovičiaus g. 36-5, Rakonių k.;
* 1-no kambario butas E. Venckovičiaus g. 36-7, Rakonių k.;
* 1-no kambario socialinio būsto butas Mokyklos g. 14-1, Parudaminio k.;
* 2-jų kambarių socialinio būsto butas Mokyklos g. 14-2, Parudaminio k.;
* Pastatas – gyvenamasis namas 4A1/m, 62,64 kv. m. Mokyklos g. 16, Parudaminio k.;
* Pastatas – ūkinis pastatas 7I1/m, 63,00 kv. m. Mokyklos g. 16, Parudaminio k.;
* Pastatas – gyvenamasis namas 2A1/p, 67,03 kv. m. Mokyklos g. 7A, Parudaminio k.;
* Pastatas – sandėlis 5I1/p, 95,00 kv. m. Mokyklos g. 7A, Parudaminio k.;
* Pastatas – Mokslo paskirties pastatas 9C1/p, Mokyklos g. 7B, Parudaminio k.;
* Pastatas – Mokslo paskirties pastatas 7C1/p, Mokyklos g. 7C, Parudaminio k.;
* Pastatas – pagrindinė mokykla 1C1/m, 168,78 kv. m. Mokyklos g. 1A, Parudaminio k.;
* Pastatas – sandėlis 2I1ž, 19,00 kv. m. Mokyklos g. 1A, Parudaminio k.

Seniūnija turi 121,765 km kelių, iš jų: 63,508 km- su žvyro danga, 20,671 km- su patobulinta danga, 37,586 km - gruntiniai keliai.

Ilgalaikis turtas apskaitomas likutine verte. Seniūnija turi daug nusidėvėjusio turto, kurio likutinė vertė yra nulinė.

2.4. Viešųjų darbų programa (lėšos, įdarbinta žmonių, veikla).

2024 metams užimtumo didinimo programos vykdymui lėšos yra nenumatytos.

1. **Vilniaus rajono savivaldybės administracijos Marijampolio seniūnijos misija, vizija.**

3.1. Seniūnijos misija.

Tenkinant Vilniaus rajono savivaldybės administracijos Marijampolio seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

3.2. Seniūnijos vizija.

Vilniaus rajono savivaldybės administracijos Marijampolio seniūnija – tai Vilniaus rajono dalis, turtinga natūralios ir sveikos gamtos ištekliais. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Numatoma rūpintis seniūnijos ir gyventojų gerove, kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

1. Gerinti gyvenimo kokybę seniūnijoje kuriant sveiką, saugią ir švarią aplinką;

Atsižvelgiant į pradėtų darbų tęstinumą planuojama tęsti gatvių apšvietimo įrengimą seniūnijos kaimuose (Marijampolio k., Statybininkų, Rakonių, Saulėtosios, Žiemkenčių gatvių apšvietimo linijų rekonstrukcija bei Pakovarniškių k., Pakovarniškių gatvės naujos apšvietimo linijos įrengimas), organizuoti melioracijos griovių ir sureguliuotų upių priežiūros darbus, tęsti Parudaminio kapinių aptvėrimo darbus, pradėti Terešiškių kapinių aptvėrimo darbus, organizuoti Marijampolio sen. esančių vandens telkinių mechaninį ir biologinį valymą, tvenkinių pakrančių sutvarkymą, organizuoti senų medžių kirtimą, trūkstamų kelio ženklų pastatymą, vaizdo stebėjimo kamerų įrengimą prie buitinių atliekų konteinerių, tęsti aktyvų bendradarbiavimą dėl Lietuvos tūkstantmečio parko tolesnio įrengimo Marijampolio kaime, dėl tolimesnio automobilių stovėjimo aikštelės įrengimo Pušų g. 1A, Marijampolio kaime. Atlikti Marijampolio seniūnijos žvyrkelių, gruntkelių lyginimą greideriu, pažaidų taisymas. Planuojama pradėti Marijampolio k., Juodžių gatvės šaligatvio įrengimą ir asfaltbetonio dangos remontą (kelio Nr. VL9423). Gavus papildomą finansavimą planuojama atlikti žvyrkelių įrengimą: VL9458 Vilkiškių k., Vilkiškių g. (500 metrų), VL9475 Akmeniškių k., Baublių g. (300 metrų), VL9593 Žagarės k., Mėtų g. (300 metrų), VL3332 Naujieji Piktakonys- Piktakonys (300 metrų), VL9452 Karužiškių k., Karužiškių g. (300 metrų), VL9447 Parudaminio k., Kalvelių g. (300 metrų).

1. Suformuoti ir įgyvendinti veiksmingą seniūnijos funkcijų vykdymo strategiją;

Suformuoti ir įgyvendinti veiksmingą seniūnijos funkcijų vykdymo strategiją planuojama užtikrinti sklandų seniūnijos darbą įgyvendinant seniūnijai teisės aktais priskirtas valstybines funkcijas bei įgyvendintisocialinės atskirties mažinimo programą teikiant socialinę paramą ir socialines paslaugas. Taip pat bus siekiama padėti bedarbiams grįžti į darbo rinką.

1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP **planuojamas** lėšų poreikis – 170 600 tūkst. Eur.

Planuojami įgyvendinti darbai:

1. Asfaltbetonio dangos įrengimas kelio Nr. VL9448 Beržų g., Beržiškių k.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Pagal Marijampolio seniūnijos vietos bendruomenių savivaldos programą planuojami įgyvendinti darbai bus suplanuoti paskirsčius lėšas pagal seniūnijas.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto Marijampolio seniūnijai skirta 0,4 tūkst. Eur įsiskolinimams dengti.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės** **pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)**  |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoseApšvietimo inžinierinių tinklų atnaujinimas ir plėtra Vilniaus r. Marijampolio sen. | Apšviestos seniūnijos gatvės tamsiu paros metu (Marijampolio k.: Liepų, Rakonių, Dvaro, Juodžių, Statybininkų, Žiemkenčių, Draugystės, Mokyklos, Pušų, P.Norkūno, Gamyklos gatvės; Parudaminio k.: Užupio, Vilniaus, Savivaldybių, Mokyklos gatvės; Terešiškių k.: Kaštonų, Taikos, Užusienio gatvės; Rakonių k.: E. Venckovičiaus, E. Fedorovič, Steponiškių g-vės; Piktakonių k.: Jazminų, Miško, Kaštonų g-vės; Bagušių k. Bagušių gatvė, Užupėnų k. Užupėnų gatvė, Kalvelių k. Kalvelių g. Eglinės k., Arliškių k.)Gatvių apšvietimo linijų aptarnavimas, el. prekių pirkimas (keitimas). Naujų gatvių apšvietimo linijų įrengimas  | 80,0 |  |  | 80,0 |  | 80,0 | Iš jų 58,0 ilgalaikiam turtui įsigyti |  |
| **Valdymo programa (04)**  |  |
| 04 | 01 | **Užtikrinti sklandų savivaldybės institucijų darbą** |  |
| 04 | 01 | 01 | **Sudaryti sąlygas Savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Vykdoma nuolat | 225,8 |  | 0,8 | 226,6 |  | 226,6 | Iš jų 4,0 ilgalaikiam turtui įsigyti |  |
| 04 | 01 | 01 | 04 | Seniūnijų darbo organizavimas, žemės ūkio funkcijoms vykdyti | Vykdoma nuolat | 28,3 |  |  | 28,3 |  | 28,3 |  |  |
|  |
| **Saugios ir švarios gyvenamosios aplinkos kūrimo programa (05)** |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutelkta bendruomenė savo aplinkos tvarkymui, sutvarkytos visos seniūnijos pakelės, nelegalios šiukšliavietės;išvežtos šiukšlės iš Terešiškių, Juodžių ir Parudaminio kapinių. | 5,0 |  |  | 5,0 |  | 5,0 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje kelių priežiūra esant poreikiui; nupjauti avariniai medžiai seniūnijos teritorijoje;sutvarkytos ir prižiūrėtos kapinės, sutvarkyta teritorija ir prižiūrėti el. įrenginiai. | 453,10 |  |  | 453,10 |  | 453,10 | Iš jų 225,30 ilgalaikiam turtui įsigyti |
| **Socialinės atskirties mažinimo programa (08)**  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 34,9 |  |  | 34,9 |  | 34,9 |  |

Seniūnas Andrzej Žabielowicz

Vyresnioji finansininkė Jolanta Marcinkevič